  Туспуктэм: Руслан Нуриахметов Майя Бывальцева Россиын ас кужымен, лэсьтӥськись огазеяськонъёсын тупанкыл юнматытэк, улон корка пуктон понна капчиятэм ипотека басьтыны луонлык сётӥсь программа ужаны кутске. Удмуртиысь лэсьтӥськонъя министрлсэь ужзэ быдэсъясь Ришат Ибрагимов верамъя, элькунмы понна со туж азинлыко амал луыны быгатэ. « Таяз арын 5 толэзь ӵоже Удмуртиын нимаз улон инты пуктонэз но уже кутонэз чаклан кылем арын сярысь 2 поллэсь трослы будэмез возьматэ. Со туж азинлыко ӧр, кудзэ азьланьтыны кулэ, со пӧлын капчиятэм ипотека чотын. Экспертъёслэн верамзыя, 40 процентэзлэн Россиысь улӥсьёслэн нимаз коркаосын улэмзы потэ » Ришат Ибрагимов, Удмуртиысь лэсьтӥськонъя министрлэсь ужзэ быдэсъясь Ас кужымен корка пуктон понна кредитъёслэн ставказы 9 процентлэсь трос луыны кулэ ӧвӧл. Москваын но улосвылаз, Санкт-Петербургын но улосвылаз троссэ 12 миллион манет басьтыны луоз, мукет улосвылъёсын – 6 миллион манет. Эскерно вылысь кутскем программа улсын 2022-тӥ арын 8 сюрс пала кредитъёс сётыны чаклало. Тегъёс: лэсьтӥськон корка улонинты кредит Россия Удмуртия  